Fonden for Forebyggelse og Fastholdelse - Store arbejdspladser kan nu ogs� f� gl�de af seniorpakken
Store arbejdspladser kan nu ogs� f� gl�de af seniorpakken
Nu kan også landets store arbejdspladser – uanset hvor mange ansatte man har - søge en seniorpakke. Det har regeringen sammen med SF og Enhedslisten netop besluttet.
Siden seniorpakken blev lanceret i 2013 har kun små- og mellemstore virksomheder kunnet søge en seniorpakke. Denne begrænsning bliver nu fjernet. Det betyder, at alle arbejdspladserne uanset størrelse kan søge en seniorpakke og blive bedre til at fastholde seniormedarbejdere. Seniorpakken er en ”startpakke”, som på tre – seks måneder, giver arbejdspladsen økonomisk støtte og vejledning til at gennemføre en række møde-, kortlægnings- og afklaringsaktiviteter med henblik på at fastholde medarbejdere på 55 år og derover.
2015 er sidste år, man kan søge om en seniorpakke i fonden. Der er ikke nogen ansøgningsfrister, og man kan søge seniorpakken, til de afsatte midler er opbrugt.
Positive oplevelser blandt både ledelsen og medarbejdere
Der er allerede knap 100 mindre arbejdspladser, der har gennemført seniorpakken. En af dem er Arriva Aalborg, der igennem seniorpakkeforløbet har fået en aha-oplevelse omkring de ældre chaufførers ønske til deres seniorarbejdsliv.
- Jeg havde en fornemmelse af, at når medarbejderne blev 62-63 år stoppede de nok. Vi havde ikke så meget fokus på de enkelte medarbejdere, og fik ikke talt om, hvad der skal til, for at de bliver. Men jeg har endnu ikke mødt en, der ønsker at stoppe som chauffør, siger Claus Børsting, Driftchef i Arriva Aalborg.
Medarbejderne i Arriva Aalborg har ligeledes fået gavn af seniorpakken, fordi de i forbindelse med seniorpakken har været på en-dags kursus, der har til formål at afklare deres ønske til seniorlivet.
- Man kunne spørge oplægsholderne om alt muligt. Jeg tror, mange blev overraskede over, at man kan udsætte folkepensionen og så få udbetalt mere, når man går på pension senere, siger en af chaufførerne, der deltog i seniorpakken. Et kort forløb, og drejebogen guider arbejdspladsen igennem forløbet
Med seniorpakken gennemfører arbejdspladsen et kort forløb, der på forhånd er fastlagt i en drejebog. Drejebogen beskriver trin-for-trin hele forløbet, der består af en række aktiviteter, hvor lederen og seniormedarbejdere sammen får afdækket behov, muligheder og forventninger til et godt og langt arbejdsliv. Fonden dækker arbejdspladsens lønudgifter til de timer, der bruges til at gennemføre forløbet, kursusudgifter til seniormedarbejdernes afklaringsforløb og udgifter til evt. konsulentbistand.
Læs mere om seniorpakken >>
Læs om Arrivas erfaringer med seniorpakken >>
NYHEDER SENIORPAKKER
Sidste udkald: S�g en seniorpakke! Fristen er den 14. december 2015
18 NOV. 2015: Søg en seniorpakke nu – ordningen udløber d. 14. dec. 2015!
5 MAJ 2015: Nu kan også landets store arbejdspladser – uanset hvor mange ansatte man har - søge en seniorpakke. Det besluttede regeringen sammen med SF og Enhedslisten den 4. maj 2015.
Seniorplaner hos Arriva
17 APR. 2015: Seniorpakken gav Arriva Aalborg indblik i seniormedarbejdernes ønsker til arbejdslivet ogoverblik over personaleressourcerne. Det gjorde det muligt at fastholde de erfarne medarbejdere, man nødigt vil af med. Det har givetoverblik og tryghed for både ledelse og medarbejdere.
Opdateret:6 MAJ 2015